钦定古今图书集成/明伦汇编/氏族典/第314卷 > 《廖用贤尚友录》 > 彭持
## 钦定古今图书集成/明伦汇编/氏族典/第314卷 > 《廖用贤尚友录》 > 彭持

按《万姓统谱》：持字知权，分宜人。少喜学西汉文。为诸
生时，知军州事张颙稀接士，求见者，先令作诗赋，方
得通，繇是士无敢进者。持奋曰：“是谓秦无人矣。”因求
入谒，颙令作《日新之谓、盛德赋》《藏器待用诗》，皆立就。
张大称赏，贡入太学，与临江孔武仲齐名，擢进士甲
科。元丰间累至司农丞，出为监司，终奉议郎、江西提
举。